

|  |  |  |
| --- | --- | --- |
| **Република Србија****МИНИСТАРСТВО ЗА РАД,****ЗАПОШЉАВАЊЕ, БОРАЧКА И СОЦИЈАЛНА ПИТАЊА** |  | **ОПШТИНА ЋИЋЕВАЦ****КАРАЂОРЂЕВА 106****ЋИЋЕВАЦ** |

На основу члана 52. Закона о локалној самоуправи („Сл.гласник РС“, број: 129/07,83/14 – др. закон, 101/16 – др. закон, 47/18 и 111/2021-др. закон,) и Уговора о додели средстава са спровођење пројекта „Иновативним приступом ка оснаженим теже запошљивим категоријама становништва општине Ћићевац – Уз подршку је лакше (само)запошљавањеˮ број : 401-00-01830/19/2022-24 од 07.12.2022. године, општина Ћићевац расписује

 ЈАВНИ ПОЗИВ НЕЗАПОСЛЕНИМА ЗА ДОДЕЛУ СУБВЕНЦИЈЕ ЗА САМОЗАПОШЉАВАЊЕ У 2023. ГОДИНИ

I ОСНОВНЕ ИНФОРМАЦИЈЕ

Субвенција за самозапошљавање (у даљем тексту: субвенција) намењена је теже запошљивим категоријама становништва општине Ћићевац односно незапосленима који се воде на евиденцији Националне службе за запошљавање (у даљем тексту: Национална служба) и имају завршену обуку за развој предузетништва.

Субвенција се додељује у новој опреми у вредности до 350.000,00 динара која им је потребна за започињање пословања, ради оснивања предузетничке радње, задруге или другог облика предузетништва, као и оснивања привредног друштва, уколико оснивач заснива у њему радни однос.

Незапослени који оствари право на субвенцију у обавези је да обавља регистровану делатност и по том основу измирује доприносе за обавезно социјално осигурање најмање 12 месеци, почев од дана отпочињања обављања делатности.

Незапослено лице мора да региструје и отпочне обављање регистроване делатности након одобрења средстава, а најкасније до датума потписивања уговора. Регистрација и отпочињање обављања регистроване делатности пре донете одлуке о додели субвенције, не ствара обавезу да ће субвенција бити одобрена.

II УСЛОВИ ЗА ПОДНОШЕЊЕ ЗАХТЕВА

Право на доделу субвенције незапослено лице може да оствари под условом да је:

- пријављено на евиденцију незапослених Националне службе,

- завршило обуку за развој предузетништва по плану и програму обуке у организацији општине Ћићевац или друге одговарајуће организације,

- са мeстoм прeбивaлиштa нa тeритoриjи oпштинe Ћићевац;

III ПОТРЕБНА ДОКУМЕНТАЦИЈА

* Образац 1- Захтев за доделу субвенције са бизнис планом – попуњен образац,
* Образац 2 – изјава подносиоца пријаве да су сви подаци наведени у пријави истинити (под кривичном и материјалном одговорношћу),
* Сертификат о завршеној обуци или потврду о завршеној обуци,
* Очитану личну карту,
* Потврду из ПИО фонда за статус незапосленог лица.
* Пристанак за обраду података о личности

**IV НАМЕНА БЕСПОВРАТНИХ СРЕДСТАВА**

Средства субвенције могу да се користе за:

* Набавку опреме коју општина Ћићевац набавља путем Јавне набавке за крајњег корисника

*Пројектне активности које се неће финансирати*

Средства по овом јавном позиву не могу се користити за :

* Организовање игара на срећу, лутрија и сличне делатности
* Производња и промет било ког производа или активности које се према домаћим

прописима или међународним конвенцијама и споразумима сматрају забрањеним

* Промет нафте и нафтних деривата
* Примарну пољопривредну производњу
* Активности везане за рад политичких партија
* Производња и продаја оружја и војне опреме
* Финансијске услуге
* Такси услуге

Пројектом се финансирају трошкови набавке опреме, који су предмет Уговора, а који се реализују након потписивања Уговора са општином Ћићевац.

**V НАЧИН ПРИЈАВЉИВАЊА И РОК ЗА ПОДНОШЕЊЕ ЗАХТЕВА**

Прецизно и тачно попуњен Захтев за доделу субвенције као и пратећа документација у складу са Јавним позивом, доставља у затвореној коверти са назнаком „за учешће на Јавном позиву по Пројекту „Иновативним приступом ка оснаженим теже запошљивим категоријама становништва општине Ћићевац – Уз подршку је лакше (само)запошљавањеˮ поштом или на писарници општине Ћићевац, адреса : ул. Карађорђева 106, 37210 Ћићевац.

 Јавни позив је отворен од 07.04.2023. до 20.04.2023. године. Конкурсна документација и комплетна информација о свим битним елементима и правилима за учешће у овом јавном позиву могу се преузети са званичног сајта Општине Ћићевац: [www.cicevac.rs](http://www.cicevac.rs/).

Детаљније информације о Јавном позиву и потребној документацији могу се добити у Општинској управи Ћићевац у Канцеларији за локални економски развој; улица Карађорђева 106; 37210 Ћићевац или на телефон 037/ 811-260 (Ивана Рајковић или Весна Радосављевић)

**VI ДОНОШЕЊЕ ОДЛУКЕ**

Након завршеног јавног позива, Комисија врши бодовање, сачињава ранг листу и исту објављује на званичној интернет страници Општине Ћићевац, као и на огласној табли.

Сваки подносилац пријаве има право приговора на објављену ранг листу, Општинском већу у року од 3 дана од дана објављивања.

Коначно решење о додели субвенције а на основу ранг листе доноси Комисија , након чега се закључује уговор о додели субвенције.

**VII ЗАКЉУЧИВАЊЕ УГОВОРА**

Уговор о коришћењу подстицајних средстава са председником општине Ћићевац се закључује након доношења коначног решења о додели субвенције у року од 8 дана. Уговор се закључује након извршене провере достављене документације за закључивање уговора.

Документација за закључивање уговора:

- фотокопија решења надлежног органа о упису у регистар,

- фотокопија потврдe о извршеној регистрацији код Пореске управе (образац РЕГ),

- фотокопија/очитана лична карта подносиоца захтева,

**VIII ОБАВЕЗЕ ИЗ УГОВОРА**

Корисник субвенције дужан је да:

- обавља делатност за коју му је одобрена субвенција у складу са поднетим захтевом са бизнис планом и измирује обавезе по основу доприноса за обавезно социјално осигурање најмање 12 месеци, почев од дана отпочињања обављања делатности;

- омогући праћење реализације и достави доказе о реализацији уговорне обавезе Комисији за оцену пројеката за доделу бесповратних средстава ЈЛС у Републици Србији у 2023. години.

- обавести Комисију о свим променама које су од значаја за реализацију уговора, у року од 8 дана од дана настанка промене.

У случају неиспуњења обавеза из уговора, корисник субвенције је у обавези да врати цео новчани износ средстава увећан за законску затезну камату.

Јавни позив је отворен од дана објављивања на званичном сајту општине и огласној табли општине Ћићевац а последњи рок за подношење захтева са бизнис планом је 20.04.2023. године.

**Овај Јавни позив објављен је на званичној интернет страници Општине Ћићевац https://www.cicevac.rs/, огласним таблама Општине Ћићевац, месних заједница, дана 07.04.2023. године**

|  |
| --- |
| Бодовна листа за захтев број \_\_\_\_\_\_\_\_\_\_\_\_\_\_\_\_\_\_\_\_ |
| Критеријуми за оцену Захтева | Бодови-максимални и додељени |
| **Статус апликанта** | Број поена максимални | 10 |
| Незапослено лице теже запошљиве категоријемлади до 30 година старости – без завршеног средњег образовања,млади у домском смештају, хранитељским породицама и старатељским породицама;* старији од 50 година;
* Роми;
* особе са инвалидитетом;
* радно способни корисници новчане социјалне помоћи;
* незапослени који се налазе на евиденцији незапослених дуже од 12 месеци и
* жртве породичног насиља.
 | 10 |
| Незапослено лице | 8 |
| Старосна структура | Број поена максимални | 10 |
| Подносилац пријаве старости до 30 година и старији од 50 година | 10 |
| Подносилац пријаве старости од 30 до 50 година | 8 |
| **Врста делатности** | Број поена максимални | 10 |
|  | Производња и производно занатство | 10 |
| Услужно занатство и остале услужне делатности | 6 |
| Трговинске и угоститељске делатности | 3 |
| Остало | 1 |
| **Пословни простор** | Број поена максимални | 10 |
|  У власништву подносиоца захтева  | 10 |
|  | Изнајмљује се | 5 |
| **Опис пословне идеје у захтеву** | Број поена максимални | 20 |
|  | Јасно дефинисана пословна идеја | 20 |
| Делимично дефинисана пословна идеја | 10 |
| Непотпуно дефинисана пословна идеја | 0 |
| **Да ли сте користили средства Број поена максимални****државне помоћи?**  | 10 |
|  **Не** | 10 |
|  **Да** | 5 |
| **Укупан број додељених поена** |  |

Потпис чланова комисије:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 У Ћићевцу,\_\_\_\_\_\_\_\_\_\_\_\_\_\_\_\_\_\_\_\_2023.г